Document ID: 32004D0373

Απόφαση της Επιτροπής
της 13ης Απριλίου 2004
για την τροποποίηση των παραρτημάτων Ι και ΙΙ της απόφασης 2002/308/ΕΚ για την κατάρτιση καταλόγων εγκεκριμένων ζωνών και εγκεκριμένων ιχθυοτροφικών εκμεταλλεύσεων ως προς μία ή περισσότερες από τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ) οι οποίες προσβάλλουν τα ψάρια
[κοινοποιηθείσα υπό τον αριθμό Ε(2004) 1309]
(Κείμενο που παρουσιάζει ενδιαφέρον για τον ΕΟΧ)
(2004/373/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), και ιδίως τα άρθρα 5 και 6,
Εκτιμώντας τα ακόλουθα:
(1) Η απόφαση 2002/308/ΕΚ της Επιτροπής(2) θεσπίζει τους καταλόγους των εγκεκριμένων ζωνών και των εγκεκριμένων ιχθυοτροφικών εκμεταλλεύσεων σε μη εγκεκριμένες ζώνες ως προς ορισμένες ασθένειες που προσβάλλουν τα ψάρια.
(2) Η Γαλλία και η Γερμανία υπέβαλαν τα δικαιολογητικά για την απόκτηση του καθεστώτος εγκεκριμένης ζώνης ως προς τις ΙΑΣ και ΛΑΝ για ορισμένες ζώνες στο έδαφός τους. Τα έγγραφα που εστάλησαν δείχνουν ότι οι εν λόγω ζώνες πληρούν τις απαιτήσεις του άρθρου 5 της οδηγίας 91/67/ΕΟΚ. Ως εκ τούτου, οι ζώνες αυτές διαθέτουν τα απαιτούμενα για το καθεστώς εγκεκριμένης ζώνης και πρέπει να προστεθούν στον κατάλογο εγκεκριμένων ζωνών.
(3) Η Αυστρία και η Ιταλία υπέβαλαν τα δικαιολογητικά για την απόκτηση του καθεστώτος εγκεκριμένης ζώνης ως προς τις ΙΑΣ και ΛΑΝ για ορισμένες ιχθυοτροφικές εκμεταλλεύσεις στο έδαφός τους. Τα έγγραφα που εστάλησαν δείχνουν ότι οι εν λόγω ιχθυοτροφικές εκμεταλλεύσεις πληρούν τις απαιτήσεις του άρθρου 6 της οδηγίας 91/67/ΕΟΚ. Ως εκ τούτου, οι εκμεταλλεύσεις αυτές διαθέτουν τα απαιτούμενα για το καθεστώς εγκεκριμένης ιχθυοτροφικής εκμετάλλευσης σε μη εγκεκριμένη ζώνη και πρέπει να προστεθούν στον κατάλογο εγκεκριμένων ιχθυοτροφικών εκμεταλλεύσεων.
(4) Η Ιταλία κοινοποίησε θετικά ευρήματα ΙΑΣ στην τούρνα (Esox lucius) σε ένα τμήμα ηπειρωτικής ζώνης που πριν εθεωρείτο ελεύθερο από την ασθένεια και σε μια ιχθυοτροφική εκμετάλλευση που πριν εθεωρείτο ελεύθερη από την ΙΑΣ. Ως εκ τούτου, το εγκεκριμένο καθεστώς για την ηπειρωτική ζώνη και την ιχθυοτροφική εκμετάλλευση ως προς την ΙΑΣ θα πρέπει να ανακληθεί.
(5) Συνεπώς, η απόφαση 2002/308/EΚ θα πρέπει να τροποποιηθεί αντίστοιχα.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2002/308/EΚ τροποποιείται ως εξής:
1. Το παράρτημα I αντικαθίσταται από το παράρτημα Ι της παρούσας απόφασης.
2. Το παράρτημα IΙ αντικαθίσταται από το παράρτημα ΙΙ της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 13 Απριλίου 2004.

Labels: 0
6